b'\n_START_ARTICLE_\nEx\xc3\xa8rcit de l\'Imperi Otom\xc3\xa0\n_START_SECTION_\nBasi-bozuk\n_START_PARAGRAPH_\nUn bashi-bozuk (en turc ba\xc5\x9f\xc4\xb1bozuk, que significa desorganitzat, mancat de lideratge) era un soldat irregular (mercenari) de l\'ex\xc3\xa8rcit otom\xc3\xa0._NEWLINE_Encara que les tropes otomanes sempre van constar d\'aventurers bashi-bazouk, aix\xc3\xad com de soldats regulars, les cont\xc3\xadnues tensions en el sistema feudal otom\xc3\xa0 provocades principalment per l\'ampliaci\xc3\xb3 de les extensions de l\'Imperi Otom\xc3\xa0 van fer que an\xc3\xa9s depenent d\'aquests soldats irregulars.\n_START_SECTION_\nGen\xc3\xadssers\n_START_PARAGRAPH_\nEls gen\xc3\xadssers (en turc yeniceri, que significa noves tropes/soldats) constitu\xc3\xafen unitats d\'infanteria ensinistrades -no en va eren l\'elit de l\'ex\xc3\xa8rcit otom\xc3\xa0- i moltes vegades empraven captius cristians. Entre les seves moltes missions destacava la de ser els encarregats de la cust\xc3\xb2dia i salvaguarda del Sult\xc3\xa0 otom\xc3\xa0, aix\xc3\xad com de les depend\xc3\xa8ncies de palau, sent considerats la seva gu\xc3\xa0rdia pretoriana. Tenen el seu origen al segle XIV (1330) i van ser abolits (i massacrats) pel Sult\xc3\xa0 Mahmud II el 1826.\n_START_SECTION_\nYerlica\n_START_PARAGRAPH_\nA l\'Imperi Otom\xc3\xa0 del segle XVII, yerlica era un terme emprat per descriure els gen\xc3\xadssers que havien estat destinats a un centre urb\xc3\xa0 o una poblaci\xc3\xb3 de mida mitjana un nombre considerable d\'anys enrere i s\'havien integrat totalment en els seus voltants, sovint exercint papers importants en la vida comercial i pol\xc3\xadtica de la zona.\n_START_SECTION_\nKapikulu\n_START_PARAGRAPH_\nUn altre subgrup de gen\xc3\xadssers va ser conegut com a kapikulu: aquests no eren m\xc3\xa9s que gen\xc3\xadssers que havien estat enviats per ordre directa del Sult\xc3\xa0. En general, els kapikulu eren molt m\xc3\xa9s lleials a la Sublim Porta que els yerliyya. En moltes regions de l\'Imperi hi va haver enfrontaments i disputes entre aquests dos grups, que van persistir fins que els gen\xc3\xadssers van ser abolits el 1826.\n_START_SECTION_\nSipahi\n_START_PARAGRAPH_\nEls sipahi eren una tropa d\'elit muntada inclosa a les sis divisions de la cavalleria de l\'ex\xc3\xa8rcit de l\'Imperi Otom\xc3\xa0. El nom prov\xc3\xa9 del \xd8\xb3\xd9\xbe\xd8\xa7\xd9\x87\xdb\x8c persa Sep\xc3\xa2hi, que significa "soldat", i t\xc3\xa9 la mateixa arrel que "sepoy". L\'estatus dels sipahi s\'assemblava al dels cavallers europeus medievals. El sipahi era el titular d\'un feu (timar) concedit directament pel sult\xc3\xa0 otom\xc3\xa0, i tenia dret a tots els ingressos del mateix a canvi dels seus serveis com a militar. Els pagesos del timar eren posteriorment afegits al mateix.\n_START_SECTION_\nAk\xc4\xb1nc\xc4\xb1\n_START_PARAGRAPH_\nAk\xc4\xb1nc\xc4\xb1 era la divisi\xc3\xb3 de cavalleria lleugera de l\'ex\xc3\xa8rcit otom\xc3\xa0. Era una de les primeres divisions a fer front als militars contraris i eren coneguts pel seu valor en la batalla.\n_START_SECTION_\nArmada otomana\n_START_PARAGRAPH_\nEls otomans no arribarien fins al mar Mediterrani fins a finals del segle XI. En aquells dies, els otomans, un poble estepari i n\xc3\xb2mada al servei del sultanat selj\xc3\xbacida no coneixia res sobre els vaixells i en van haver d\'aprendre. Mostra d\'aix\xc3\xb2 \xc3\xa9s que haguessin de fer servir en el seu vocabulari naval paraules d\'or\xc3\xadgens tan diversos com de les zones Hel\xc2\xb7l\xc3\xa8nica, Ib\xc3\xa8rica i It\xc3\xa0lica. En van aprendre r\xc3\xa0pid, i al segle XII ja comptaven amb una armada que, segons es creia llavors, podia desafiar l\'Imperi Bizant\xc3\xad. Aquesta inesperada rapidesa donava mostres de la bona organitzaci\xc3\xb3 i motivaci\xc3\xb3 dels turcs otomans per aconseguir un territori propi. Al segle XIII, els turcs controlaven gaireb\xc3\xa9 tota la costa d\'Anat\xc3\xb2lia i van preparar una armada per conquerir Creta el 1341. Al segle XV, l\'expansionisme otom\xc3\xa0 va portar la seva flota fins a les costes balc\xc3\xa0niques i italianes. Al segle XVI, la marina de guerra otomana es trobava en el seu apogeu. Les successives vict\xc3\xb2ries sobre les flotes cristianes de Roma i Espanya semblaven donar empenta a la flota, arribant a fer incursions en aig\xc3\xbces espanyoles i africanes. El punt culminant d\'aquest poder naval es donaria a la batalla de Preveza._NEWLINE_El declivi de la flota otomana \xc3\xa9s sens dubte la derrota de la flota otomana a la batalla de Lepant de 1571, donant pas, amb el declivi en paral\xc2\xb7lel de l\'Imperi Otom\xc3\xa0, al subdesenvolupament posterior de l\'armada fins a la caiguda de l\'imperi.'